TRUE ดีด 5% โบรกฯคาดผลงาน Q4/64 ฟื้น ลุ้นปี 65 พลิกกำไร 304 ลบ. เคาะเป้า 5.40 บ.
TRUE ดีด 5% โบรกฯคาดผลงาน Q4/64 ฟื้น ก่อนพลิกกำไรปี 65 แตะ 304 ลบ. จากทั้งรายได้เพิ่มขึ้นตามกลุ่ม 5G และบริการเสริมอื่นจาก Fix Broad Brand รวมถึงการคุมต้นทุน เคาะเป้า 5.40 บ.

19 ม.ค. 2565

ผู้สื่อข่าวรายงานว่าวันนี้ (19 ม.ค. 2565) ราคาหุ้นบริษัท ทรู คอร์ปอเรชั่น จำกัด (มหาชน) หรือ TRUE ณ เวลา 16:12 น. อยู่ที่ระดับ 4.86 บาท เพิ่มขึ้น 0.24 บาท หรือ 5.19% โดยทำจุดสูงสุดที่ 4.88 บาท และทำจุดต่ำสุดที่ 4.66 บาท ด้วยมูลค่าการซื้อขาย 2.87 พันล้านบาท

บล.โนมูระ พัฒนสิน ระบุในบทวิเคราะห์ว่า แม้คาดว่าผลประกอบการทั้งปียังขาดทุน 467 ล้านบาท แต่ไตรมาส 4/2564 คาดว่าจะขาดทุนลดลงจากไตรมาสก่อนเหลือ 300 – 400 ล้านบาท จากผลดีการเปิดเมืองและฐานลูกค้า 5G ยังเพิ่มขึ้น อีกทั้งคาดว่าจะพลิกมากำไร 304 ล้านบาทในปี 2565 จากทั้งรายได้เพิ่มขึ้นตามกลุ่ม 5G และบริการเสริมอื่นจาก Fix Broad Brand รวมถึงการคุมต้นทุน และภาพระยะกลางมองบวกต่อการควบรวมกับ DTAC ดีขึ้นทั้งภาพอุตสาหกรรม การแข่งขันแนวโน้มลดลง รวมถึง Synergy จะเกิดจากบริษัทใหม่ (ลด Cash flow ด้านลงทุน และฐานะการเงินดีขึ้น) และความสามารถแข่งขันสูงขึ้น ทั้ง Market share และโอกาสต่อยอดในยุคดิจิทัล
ด้าน Valuation แม้แนวโน้มผลประกอบการยังขาดทุน แต่ซื้อขายที่ค่า P/BV ที่ 1.80 เท่า ต่ำกว่า ADVANC ที่ 7 เท่า  และ DTAC ที่ 5 เท่า และมี Market share เป็นเบอร์ 2 ซึ่งยังมีโอกาสเพิ่มได้ ราคาเป้าหมาย 5.40 บาท
สำหรับราคาหุ้นปัจจุบันมี Upside จากราคา Tender 5.09 บาท ถึง 10% ใน 9 – 12 เดือนข้างหน้า มองสะสมได้ รวมทั้งมองบวกต่อการควบรวมกับ DTAC ทั้งภาพอุตสาหกรรมดีขึ้น และภายใต้บริษัทใหม่แข็งแกร่งมากขึ้น รับโอกาสเติบโตในยุคดิจิทัล